b'\n_START_ARTICLE_\nSilpnoji lentel\xc4\x97\n_START_PARAGRAPH_\nSilpnoji lentel\xc4\x97 (angl. weak map) \xe2\x80\x93 lentel\xc4\x97, kurioje rakt\xc4\x85 atitinkanti reik\xc5\xa1m\xc4\x97 saugoma tik tol, kol rakto nesunaikina \xc5\xa0iuk\xc5\xa1li\xc5\xb3 surinktuvas. Rakto - reik\xc5\xa1m\xc4\x97s poros buvimas tokioje lentel\xc4\x97je rakto nuo \xc5\xa1iuk\xc5\xa1li\xc5\xb3 surink\xc4\x97jo neapsaugo._NEWLINE_Silpnoji lentel\xc4\x97 gerai tinka naudojant tokius raktus, kurie, kart\xc4\x85 prarasti, negali b\xc5\xabti sukurti i\xc5\xa1 naujo. Nebesant rakto, saugoti j\xc4\xaf atitinkan\xc4\x8di\xc4\x85 reik\xc5\xa1m\xc4\x99 n\xc4\x97ra prasm\xc4\x97s._NEWLINE_Jei rakt\xc4\x85 galima sukurti ar tiesiogiai nurodyti i\xc5\xa1 naujo (pavyzd\xc5\xbeiui, naudojant simboli\xc5\xb3 eilut\xc4\x97s tipo raktus), programuotojas turi nepamir\xc5\xa1ti, jog silpnojoje lentel\xc4\x97je esantis objektas gali i\xc5\xa1 jos bet kada dingti. Kadangi \xc5\xa1iuk\xc5\xa1li\xc5\xb3 surink\xc4\x97jo darbo greitis ribotas, lentel\xc4\x97 ir tokiais atvejais naudojama jei rakto reik\xc5\xa1m\xc4\x99 galima rasti ir kitais, ilgiau u\xc5\xbetrunkan\xc4\x8diais b\xc5\xabdais (pavyzd\xc5\xbeiui, susisiekiant su serveriu). Kuomet rakt\xc4\x85 atitinkan\xc4\x8dios reik\xc5\xa1m\xc4\x97s klausiama labai da\xc5\xbenai, surink\xc4\x97jas tokio rakto i\xc5\xa1 lentel\xc4\x97s pa\xc5\xa1alinti nesp\xc4\x97ja. Jei ji reikalinga retai, saugoti lentel\xc4\x97je vis viena netikslinga._NEWLINE_Silpnoji lentel\xc4\x97 paprastai realizuojama panaudojant mai\xc5\xa1os funkcij\xc4\x85. \xc5\xa0\xc4\xaf duomen\xc5\xb3 tip\xc4\x85 turi Java ir kai kurios kitos programavimo kalbos.'